    MERILA ZA IZBOR PROGRAMOV IN MERILA ZA DODELITEV    

                                               SREDSTEV

I.  MERILA ZA IZBOR PROGRAMOV, KI BODO SODINANCIRANI V LETU 2012:

Kvaliteta in realnost predloženega programa:

1.  program ima postavljene jasne cilje, ki so v skladu s predmetom razpisa in izhajajo iz potreb uporabnikov/članstva oziroma so v interesu MO Murska Sobota,

2.  potencialni uporabniki  programa so jasno opredeljeni,

3.  metode dela, strokovna ravnanja in druge aktivnosti v programu zagotavljajo doseganje ciljev,

4.  število ur vključenosti posameznega uporabnika/člana v program v določenem časovnem obdobju omogoča doseganje zastavljenih ciljev programa,

5.  program ima ustrezno kadrovsko zasedbo (število izvajalcev, usposobljenost izvajalcev in njihove reference,...),

6.  program ima opredeljen ustrezen način evalvacije doseganja ciljev,

7.  reference ponudnika (program je bil že izveden in evalviran).

Sodelovanje uporabnikov in prostovoljcev programa:

8.  program temelji na principu samopomoči in samoorganizacije uporabnikov,

9. uporabniki aktivno sodelujejo pri načrtovanju in izvedbi in evalvaciji  programa,

10. uporabniki programa so ustrezno seznanjeni s  pravicami in postopki pritožbe v programu,

11. izvajalci programa so tudi prostovoljci.

Finančna konstrukcija programa:
12.  program ima pregledno in jasno konstrukcijo prihodkov in odhodkov (v finančno konstrukcijo so vključeni vsi /in samo/ stroški programa, razviden je namen odhodkov, ki so v skladu z načrtovanimi dejavnostmi programa),

13.  višina urnih postavk se giblje v okvirih urnih postavk, določenih na posameznem področju,

14.  stroški programa glede na število uporabnikov niso bistveno višji od stroškov v istovrstnih programih, razen v primerih, ko je odstopanje utemeljeno glede na cilje in druge specifičnosti programa.

Programi bodo ocenjeni v skladu s kriteriji ob primerjavi istovetnih programov in ob upoštevanju specifičnosti posameznih programov. Programi bodo za posamezni kriterij prejeli 0 ali 1 točko. Iz nadaljnje obravnave bodo izločeni:

-   programi, ki bodo za enega ali več kriterijev pod razdelkom Kvaliteta in realnost

    predloženega programa ocenjeni z 0 in 

- programi, ki bodo prejeli 0 točk v kriteriju številka 12 pod razdelkom Finančna konstrukcija 

   programa.

II.  MERILA ZA DODELITEV SREDSTEV

1.  Programi lahko prejmejo sredstva v višini 80 % vseh predvidenih odhodkov programa.

2.  Sofinancirani bodo stroški izvajanja programa/projekta - stroški dela redno in honorarno zaposlenih ter materialni stroški, povezani z izvajanjem programa, kamor sodijo tudi stroški plačil oblik dela izven zaposlitve, stroški dodatnega usposabljanja in stroški supervizije za strokovne delavce.

 3. Pri določanju višine sredstev za stroške dela upoštevala veljavne predpise

    oziroma cena  stroškov dela za posamezno področje.

4.  Investicije ne bodo sofinancirane!

5.  Po proučitvi prijav na razpis bo komisija določila obseg sredstev za stroške dela zaposlenih v programu, ki jih bo sofinancirala. Pri tem bo upoštevala predvsem nujno število zaposlenih na število uporabnikov v istovetnih programih ter specifičnosti prijavljenega programa.

6.   Materialni stroški programov se bodo krili tako, da bo po proučitvi prijav na razpis ter zaključnih računov in poročil o delovanju programa v preteklem letu ocenila nujen obseg materialnih stroškov programa. Pri odmeri višine sredstev bo upoštevala nujnost posameznega stroška za  izvajanje programa ter primerjavo višine stroškov na uporabnika med posameznimi istovetnimi programi.

Pri pregledu finančne konstrukcije programa se ne bodo iz predvidenih odhodkov upoštevali tisti odhodki, ki jih MO Murska Sobota v skladu s svojo usmeritvijo in predpisi ne more sofinancirati. Preostali odhodki programa bodo ocenjeni v skladu z merili razpisa in glede na njihov pomen za izvajanje programa. S pregledom finančne konstrukcije, ob upoštevanju predvidenih strokovnih ravnaj in drugih aktivnosti, s katerimi program dosega zastavljene cilje, bona osnovi meril določena višina sredstev, ki jih bo MO Murska Sobota zagotovila za izvedbo programa. Na osnovi odmerjenega obsega sredstev bo izvajalec programa s pogodbo pooblaščen in zadolžen za čimbolj racionalno uporabo sredstev in to na način, ki bo omogočal izvedbo prijavljenega programa.

